b'\n_START_ARTICLE_\nJuoksurata\n_START_PARAGRAPH_\nJuoksurata on normaalin yleisurheilukent\xc3\xa4n uloin osa. Sill\xc3\xa4 suoritetaan kaikki yleisurheiluun kuuluvat juoksumatkat maratonia lukuun ottamatta._NEWLINE_Juoksuradan standardipituus on 400 metri\xc3\xa4 ja yhden radan leveys 1,22 metri\xc3\xa4. Ratoja on tavallisesti kahdeksan kappaletta. Radan pinnoitteena on muinoin k\xc3\xa4ytetty hiilimurskaa ja my\xc3\xb6hemmin pinnoitteena on k\xc3\xa4ytetty erilaisia kumipohjaisia materiaaleja. Nyky\xc3\xa4\xc3\xa4n k\xc3\xa4ytet\xc3\xa4\xc3\xa4n l\xc3\xa4hinn\xc3\xa4 pikajuoksuja varten kehiteltyj\xc3\xa4 nopeampia pintamateriaaleja. Tunnetuimpia n\xc3\xa4ist\xc3\xa4 on mondo-pinnoite. Yleisin juoksuradan v\xc3\xa4ri on punainen, mutta my\xc3\xb6s muunv\xc3\xa4risi\xc3\xa4 ratoja on olemassa, esimerksiksi Lappeenrannan Kimpisen kent\xc3\xa4n juoksurata on sininen.'